1. **Justifikasi Kelewatan Pelaksanaan Projek**

|  |  |  |  |
| --- | --- | --- | --- |
| **Bil** | **Fasa** | **Isu/Perkara** | **Keterangan Impak** |
| 1 | Kajian Keperluan Pengguna (URS) | 1. Semua maklumat keperluan pengguna perlu dimuktamadkan semasa Sesi Rumusan URS pada 17 March 2019 tetapi ia tidak berlaku dan proses penerimaan URS telah dipecahkan kepada versi 1.0 dan 2.0. 2. Dokumen versi 1.0 telah dimajukan kepada pihak Kerajaan bagi tujuan penerimaan pada 18 March 2019 dan ianya telah diterima secara rasmi *(sign-off)* pada 27 March 2019. 3. Dokumen versi 2.0 telah dimajukan kepada pihak Kerajaan bagi tujuan penerimaan pada 9 April 2019 dan ianya telah diterima secara rasmi *(sign-off)* pada 7 Mei 2019. | 1. Secara keseluruhannya, jadual pelaksanaan telah mengalami impak kelewatan sebanyak 37 hari (termasuk hari cuti umum). 2. Kelewatan ini telah memberi impak pada pembangunan dokumen Spesifikasi Sistem (SRS). |
| 2 | Keperluan Spesifikasi Sistem (SRS) | 1. Bengkel SRS telah tamat pada 4 April 2019 dan bagi tujuan penerimaan, proses penerimaan SRS juga telah dipecahkan kepada versi 1.0 dan 2.0. 2. Dokumen SRS versi 1.0 telah dimajukan kepada pihak Kerajaan bagi tujuan penerimaan pada 16 April 2019, dimana ianya telah lewat sebanyak 3 hari di pihak Zanko dan penerimaan secara rasmi (sign-off) telah dibuat pada 23 Mei 2019. 3. Masih terdapat maklumat keperluan pengguna yang telah diterima dan direkodkan oleh pihak Zanko selepas penerimaan dokumen SRS versi 1.0 (sila rujuk LAMPIRAN 1). 4. Dokumen SRS versi 2.0 masih belum dapat disiapkan oleh Zanko kerana masih terdapat maklumat keperluan pengguna yang belum dimuktamadkan. | 1. Dengan mengambil kira tarikh sasaran penerimaan SRS yang sebenar pada 14 April 2019, jadual pelaksanaan telah mengalami kelewatan sebanyak 29 hari (termasuk hari cuti umum). 2. Kelewatan ini telah memberi impak pada pembangunan sistem. 3. Penambahan dan perubahan keperluan pengguna selepas penerimaan dokumen SRS versi 1.0 juga telah menyebabkan berlakunya perubahan pada sistem, dimana Developer Zanko perlu mengambil masa untuk mengkaji dan mengubah sistem yang telah dibangunkan terlebih awal (contoh berlaku di modul Cetakan, Tenemen Mineral dan lain-lain). |

1. **Tindakan Pemulihan**
2. Bagi mempercepatkan pelaksanaan aktiviti pengujian UAT/FAT, Zanko akan meneruskan proses pembangunan sistem berdasarkan kepada semua keperluan pengguna yang telah diterima dan direkodkan seperti berikut:

* Dokumen URS versi 1.0 dan 2.0
* Dokumen SRS versi 1.0
* Dokumen SDD
* LAMPIRAN 1 (maklumat keperluan luar bengkel)

1. Lain-lain keperluan pengguna yang diterima selepas 1 Julai 2019 akan direkodkan bersama log-log UAT bagi tindakan lanjut.
2. Proses pengujian akhir (FAT) akan diselesaikan sepenuhnya pada awal bulan November 2019. Oleh itu, jadual UAT dan FAT tidak boleh dipinda oleh apa sebab sekalipun.
3. Zanko telah menambah 2 orang lagi pegawai bagi melancarkan aktiviti pengujian UAT dan FAT serta persiapan untuk aktiviti Latihan Pengguna. Zanko juga dijangka akan menambah 2-3 orang lagi pegawai bagi tujuan Deployment.
4. Item-item penting di bawah perlu dimuktamadkan dan diserahkan kepada Zanko selewat-lewatnya pada 18 Julai 2019:

* Data Deposit
* Kod Hasil
* Rekabentuk Resit dan Penyata Cukai Tanah
* Kod Jabatan dan Kod PTJ untuk Penyata Pemungut