**MINIT MESYUARAT JAWATANKUASA TEKNIKAL LAMAN WEB/PORTAL PEJABAT SUK KELANTAN BILANGAN 2 TAHUN 2018**

**Tarikh : 27 Disember 2018/19 Rabiulakhir 1440H(Khamis)**

**Masa : 9.42 pagi**

**Tempat : Bilik Mesyuarat**

**Bahagian Pengurusan Teknologi Maklumat**

**KEHADIRAN** :

|  |  |  |  |  |  |
| --- | --- | --- | --- | --- | --- |
| 1. | YBrs. En. Nik Mohd Hasanuddin bin Nik Hussain  Pengarah  Pengurusan Teknologi Maklumat |  | ***Pengerusi*** | | |
| 2.  3.  4. | YBrs. Nur Hidayah binti Ramli  Penolong Setiausaha  Bahagian Pengurusan Korporat  YBrs. En. Rafhan Bin Joehan  Penolong Pegawai Teknologi Maklumat  Bahagian Pengurusan Sumber Manusia  YBrs. En. Ahmad Biyamin bin Abdul Razak  Penolong Pegawai Teknologi Maklumat  Unit Audit Dalam | | |  |
| 5. | YBrs. En. Mohd Iswadi bin Che Ismail  Penolong Pegawai Teknologi Maklumat  Majlis Mesyuarat Kerajaan | | |  |
| 7. | YBrs. En. Mohd Tarmizi Mohd Zainal  Penolong Pegawai Teknologi Maklumat  Bahagian Kerajaan Tempatan | | |
|  |  | | |
| 8. | YBrs. En. Ahmad Tarmizi bin Junoh  Penolong Pegawai Teknologi Maklumat  Bahagian Perumahan | | |
| 9.  10.  11.  12. | YBrs. Wan Mohd Afiq bin Wan Othman  Penolong Pegawai Teknologi Maklumat  Bahagian Pelancongan dan Kebudayaan  YBrs. En. Muha bin Mohamed  Pembantu Tadbir (P/O)  Bahagian Khidmat Pengurusan  YBrs. Nik Ezreen bin Abdullah  Pembantu Tadbir (P/O)  Bahagian Integriti dan Tadbir Urus (BITU)  YBrs. En. Mohd Zawawi bin Ab Rahman ***Setiausaha***  Pegawai Teknologi Maklumat (Pembangunan)  Bahagian Pengurusan Teknologi Maklumat | | |

**TIDAK HADIR DENGAN MAAF**

1. YBrs. En. Mohamed Imran bin Mansor

KPP ( KEW)

Bahagian Koordinasi dan Program Khas

1. YBrs. Cik Nik Hazilawati bt Mohd Fauzi

Penolong Pegawai Teknologi Maklumat

Unit Perancang Ekonomi Negeri

1. YBrs En Noor Aidi bin Mohamad

Penolong Pegawai Teknologi Maklumat ( Pembangunan I )

Bahagian Pengurusan Teknologi Maklumat

1. YBrs. En. Mohd Rusdi bin Hamid

Penolong Pegawai Teknologi Maklumat (Pembangunan III),

Bahagian Pengurusan Teknologi Maklumat

1. YBrs. Pn Nurjannah bt Hasbullah

Pegawai Tadbir

Unit Komunikasi Menteri Besar

1. Tiada Wakil

Urusetia Pembangunan Belia dan Sukan

**URUSETIA**

1. YBrs. Pn Yasmin bt Abdullah

Penolong Pegawai Teknologi Maklumat ( Pembangunan Kanan ),BPTM

1. YBrs. Pn. Nor Haslina bt Zakaria ***Pencatit***

Penolong Pegawai Teknologi Maklumat ( Pembangunan II ), BPTM

1. YBrs En Mohd Haniff bin Hakimi Mazlan

Penolong Pegawai Teknologi Maklumat ( Pembangunan IV ), BPTM

1. YBrs En Awais Karni bin Ahmad ( Pembangunan V ), BPTM

Penolong Pegawai Teknologi Maklumat

| **BIL** | **PERKARA** | **TINDAKAN /**  **MAKLUMAT** |
| --- | --- | --- |
| **1.** | **UCAPAN ALUAN PENGERUSI** |  |
| 1.1 | YBrs. Tuan Pengerusi membuka mesyuarat dengan bacaan Surah Al-Fatihah serta mengalu-alukan kehadiran Ahli Mesyuarat Jawatankuasa Teknikal Laman Web/ Portal Pejabat Setiausaha Kerajaan Negeri Kelantan. | Makluman |
| **2.0** | **PENGESAHAN MINIT MESYUARAT** |  |
| 2.1 | Mesyuarat dimaklumkan bahawa Minit Mesyuarat Jawatankuasa Teknikal Laman Web/Portal Pejabat SUK Kelantan Bil. 2/2018 pada 18 November 2018 (Ahad) telah disahkan tanpa sebarang pindaan. | Makluman |
| **3.0** | **PERKARA-PERKARA BERBANGKIT** |  |
| **3.1** | **CADANGAN PENAMBAHBAIKAN PORTAL RASMI KERAJAAN NEGERI KELANTAN** |  |
| 3.1.1 | Mesyuarat bersetuju supaya UKMB memperbanyakkan lagi aktiviti-aktiviti Menteri Besar yang merangkumi maklumat terkini dan maklumat sebelum program diadakan untuk dimasukkan ke dalam Portal Rasmi Kerajaan Negeri Kelantan supaya maklumat portal lebih terkehadapan. | UKMB |
| 3.1.2 | Mesyuarat dimaklumkan bahawa Urusetia Belia dan Sukan (UBES) telah pun dijemput untuk menghadiri mesyuarat ini bagi mendapatkan maklumat tentang aktiviti-aktiviti yang melibatkan UBES untuk dipaparkan di dalam Portal Rasmi Kerajaan Negeri Kelantan, walau bagaimanapun tiada wakil daripada pihak UBES yang menghadiri mesyuarat. | Makluman |
| 3.1.3 | Mesyuarat bersetuju supaya pihak UPEN dapat menyemak maklumat dan proses permohonan projek pelaburan untuk dikemaskini bagi dipindahkan ke dalam laman web invest.kelantan.my yang dilinkkan ke Portal Rasmi Kerajaan Negeri Kelantan. Mesyuarat juga bersetuju supaya pihak UPEN membangunkan laman web invest.kelantan.my dengan menggunapakai template baru yang telah disediakan oleh BPTM. Memandangkan tiada wakil daripada pihak UPEN, mesyuarat bersetuju supaya perkara ini disusul. | UPEN |
| 3.1.4 | YBrs. Tuan Pengerusi menekankan supaya semua Bahagian/Unit dapat memberi kerjasama dengan menyediakan soalan-soalan tinjauan yang melibatkan rakyat untuk dikemaskini di dalam portal sekurang kurangnya sebulan sekali. Mesyuarat dimaklumkan bahawa soalan tinjauan perlu dikemaskinikan tiga (3) bulan sekali. Antara Bahagian/Unit yang dicadangkan ialah Bahagian Kerajaan Tempatan, Bahagian Perumahan, BITU dan Bahagian Pengurusan Korporat. Memandangkan tiada maklumbalas yang dikemukakan mesyuarat bersetuju supaya semua bahagian/unit di bawah Pejabat SUK Kelantan dipohon untuk mengemukakan soalan tinjauan. | Semua Bahagian/Unit Pejabat SUK |
| 3.1.5 | Mesyuarat dimaklumkan bahawa peranan pentadbir bagi proses memuatnaik sendiri dokumen bahagian/ unit di bawah Pejabat SUK Kelantan akan dilaksanakan bagi kemudahan BPTM yang akan dilaksanakan untuk Portal Rasmi Kerajaan Negeri Kelantan versi baharu. Mesyuarat bersetuju supaya satu sesi latihan akan disediakan kepada pentadbir web bahagian/unit bagi memastikan perkara ini berjaya dilaksanakan. | BPTM |
| 3.1.6 | Mesyuarat mengambil maklum bahawa semua maklumat/berita terkini perlu dihantar dengan kadar segera kepada Bahagian Pengurusan Korporat dan BPTM secara serentak untuk dimasukkan ke dalam Portal Rasmi Kerajaan Negeri Kelantan. | Semua Bahagian/Unit Pejabat SUK |
| 3.1.7 | Mesyuarat bersetuju supaya TIC membuat pengemaskinian kepada maklumat Laman Web *tourism.kelantan.my* sebagaimana berikut   1. Alamat dan Koordinat GPS tempat menarik/tempat makan/tempat bersejarah dan Pejabat TIC. 2. Direktori Tempat Penginapan/Hotel. 3. Carian 4. Pakej Pelancongan – Rujuk kepada MOTAC, MIB (ke Pulau Suri) dan Travel Agent yang buat pakej pelancongan. 5. Gua-gua lain yang boleh dimasuki (seperti gua berbentuk beruk). 6. Pelan Lakaran untuk memasuki gua. 7. Arca 8. Sejarah Gunung Reng 9. Dan lain-lain lagi. | TIC |
| 3.2 | **PENGEMASKINIAN AKTIVITI FACEBOOK KERAJAAN NEGERI** |  |
| 3.2.1 | Mesyuarat dimaklumkan bahawa mesyuarat khas telah diadakan pada 26 Jun 2018 bagi membincangkan tanggungjawab admin Facebook untuk menjawab aduan di dalam Facebook Rasmi Kerajaan Negeri Kelantan. Mesyuarat mengambil maklum bahawa semua admin Facebook mestilah merujuk kepada Ketua Jabatan/Pengarah/KPSU Bahagian/Unit untuk menjawab aduan melalui Facebook Rasmi Kerajaan Negeri Kelantan. | Makluman |
| **3.3** | **PEMBENTANGAN SISTEM E-JEJAK** |  |
| 3.3.1 | Mesyuarat dimaklumkan bahawa Bahagian Integriti dan Tadbir Urus (BITU) telahpun memasukkan semua maklumat pegawai dan kakitangan ke dalam sistem e-Jejak. | Makluman |
| 3.3.2 | Mesyuarat mengambil maklum bahawa BPTM akan membuat pemantauan penggunaan sistem e-Jejak kepada semua pentadbir jabatan/agensi/bahagian Sistem e-Jejak dan Laporan Pelaksanaan e-Jejak akan dibentangkan di dalam Mesyuarat Jawatankuasa Pemandu ICT Negeri yang akan datang. | BPTM |
| 3.3.3 | Mesyuarat mengambil maklum bahawa Sistem e-Jejak telah dibuat penambahbaikan dengan memasukkan maklumat Carian, No. Telefon talian terus dan No. Telefon (sambungan) serta *interface* baharu. | Makluman |
| 3.3.4 | Mesyuarat juga dimaklumkan bahawa penambahbaikan lain yang akan dilaksanakan ialah dengan mewujudkan satu medan Bahagian di bawah jabatan dan kawalan kemasukan data adalah di bawah jabatan masing-masing kerana jabatan mempunyai bahagian-bahagian, Seksyen-seksyen dan unit-unit yang berbeza di antara satu sama lain. | BPTM |
| 3.3.5 | Mesyuarat juga bersetuju supaya BPTM memberikan taklimat penggunaan e-Jejak kepada Bahagian Koordinasi dan Program Khas. | BPTM |
| 3.4 | **PEMBENTANGAN ELEMEN YANG DIPANTAU DALAM KRITERIA PENGEMASKINIAN KANDUNGAN LAMAN WEB** |  |
| 3.4.1 | Mesyuarat dimaklumkan bahawa bengkel latihan kepada semua agensi/jabatan Negeri Kelantan telah diadakan oleh BPTM bagi memenuhi kriteria MAMPU. BPTM juga telah melantik pemudahcara bagi memastikan agensi/jabatan memenuhi kriteria MAMPU. | Makluman |
| 3.5 | **INFO TV** |  |
| 3.5.1 | Mesyuarat dimaklumkan bahawa Info TV bagi Blok 1, Blok 2 dan Bilik Gerakan Negeri telah diaktifkan dan dikemaskinikan setiap masa walau bagaimana pun terdapat isu penutupan Info TV yang dilakukan oleh pihak Pengawal Keselamatan yang bertugas. Mesyuarat meminta supaya pihak Bahagian Khidmat Pengurusan menyelesaikan perkara ini sama ada menyediakan kotak yang berkunci dan diangkatkan ke atas ataupun kaedah lain yang bersesuaian. Mesyuarat juga bersetuju supaya diwujudkan *timer* supaya Info TV dapat dibuka dan ditutup secara automatik. | Bahagian Khidmat Pengurusan |
| 3.6 | **PEMBENTANGAN STATUS PENGEMASKINIAN KRITERIA YANG DIBUAT PEMANTAUAN OLEH MAMPU BAGI PORTAL RASMI KERAJAAN NEGERI KELANTAN SEDIA ADA** |  |
| 3.6.1 | Mesyuarat dimaklumkan bahawa semua kriteria yang dibuat pemantauan oleh pihak MAMPU bagi Portal Rasmi Kerajaan Negeri Kelantan sedia ada telahpun dipenuhi oleh BPTM. Walau bagaimanapun Mesyuarat bersetuju supaya maklumat untuk iklan sebutharga/tender untuk dipaparkan sebelum tarikh tutup hendaklah dikemukakan oleh Bahagian Khidmat Pengurusan kepada BPTM untuk dikemaskinikan dalam Portal Rasmi Kerajaan Negeri Kelantan. Mesyuarat bersetuju supaya perkara ini disusul. | Bahagian Khidmat Pengurusan |
| 3.6.2 | Mesyuarat bersetuju supaya Senarai Penerima Pingat dan gambar-gambar yang berkaitan hendaklah dikemukakan kepada BPTM untuk dimasukkan ke dalam Portal Rasmi Kerajaan Negeri Kelantan. Perkara ini adalah perlu bagi memenuhi kriteria berita/aktiviti/peristiwa yang perlu dikemaskini tidak melebihi 1 bulan. Mesyuarat bersetuju supaya perkara ini disusul. | Bahagian Pengurusan Korporat |
| 3.6.3 | Mesyuarat juga dimaklumkan bahawa agar memperbanyakkan lagi info berita dan aktiviti Menteri Besar dan Exco-Exco Kerajaan Negeri Kelantan untuk dimasukkan ke dalam Portal Rasmi Kerajaan Negeri Kelantan. Mesyuarat bersetuju supaya perkara ini disusul. | UPEN, TIC dan Bahagian Pengurusan Korporat |
| 4.0 | **PEMBENTANGAN PORTAL RASMI KERAJAAN NEGERI VERSI BAHARU** |  |
| 4.1 | Pn. Nor Haslina binti Zakaria, Penolong Pegawai Teknologi Maklumat (Pembangunan II) telah membentangkan Cadangan Portal Rasmi Kerajaan Negeri Kelantan Versi Baharu. | Makluman |
| 4.1.1 | Mesyuarat bersetuju penambahbaikan Menu Media iaitu pada item di Muat Turun perlu diubah. Semua pekeliling Kerajaan perlu diletakkan dibawah Sub Menu - Dasar-Dasar Kerajaan. | BPTM |
| 4.1.2 | Mesyuarat bersetuju supaya sub menu Galeri bagi Galeri Media dan Galeri Audio ditukarkan kepada eGaleri dan RTV Kelantan bagi memperkenalkan produk Kerajaan Negeri Kelantan. | BPTM |
| 4.1.3 | Mesyuarat bersetuju agar satu(1) mesyuarat khas perlu diadakan bagi membuat penambahbaikan kepada Portal Rasmi Kerajaan Versi Baharu . | BPTM |
| 5.0 | **PEMBENTANGAN KERTAS MAKLUMAN LAPORAN PEMANTAUAN LAMAN WEB AGENSI NEGERI** |  |
| 5.1 | En. Mohd Zawawi bin Hj. Rahman, Pegawai Teknologi Maklumat (Pembangunan) telah membentangkan **Kertas Makluman Laporan Pemantauan Laman Web Agensi Negeri** sebagaimana lampiran berkembar di mana Kelantan telah mendapat tempat tertinggi dari segi tahap pematuhan terhadap semua kriteria pemantauan laman web mengikut negeri iaitu sebanyak 87.8% diikuti oleh Pulau Pinang (60%) dan Kedah (57.6%) serta tiada agensi di Negeri Sembilan, Terengganu dan Sabah yang mematuhi semua kriteria. Beliau juga turut membentangkan **Pematuhan Terhadap Kriteria Pemantauan Laman Web Mengikut Agensi Negeri Kelantan** sebagaimana lampiran berkembar. | Makluman |
| 6.0 | **Hal-Hal Lain** |  |
| 6.1 | Mesyuarat bersetuju supaya satu booklet disediakan bagi menyenangkan bahagian/unit di bawah SUK merujuk kepada tanggungjawab masing–masing untuk diambil tindakan bagi memberikan maklumat terkini untuk dikemaskinikan dalam Portal Rasmi Kerajaan Negeri Kelantan. | BPTM |
| 7.0 | **PENUTUP** |  |
| 7.1 | Pengerusi mengucapkan terima kasih kepada ahli yang hadir dan mesyuarat ditangguhkan dengan bacaan Tasbih Kaffarah dan Surah Al-Ashr pada jam lebih kurang **11.17** pagi. | Makluman |

|  |  |
| --- | --- |
| Disediakan oleh:-  ……………………………………………………………………….  Urusetia  **NORHASLINA BINTI ZAKARIA**  Penolong Pegawai Teknologi Maklumat (Pembangunan)  Tarikh : Rejab 1440H *bersamaan*  Mac 2019 |  |
| Disemak oleh:-  ……………………………………………………………………….  Setiausaha  **MOHD ZAWAWI BIN AB RAHMAN**  Pegawai Teknologi Maklumat (Pembangunan)  Tarikh : Rejab 1440H *bersamaan*  Mac 2019 |  |
| Disemak oleh:-  ……………………………………………………………………………  Pengerusi  **NIK MOHD HASANUDDIN BIN NIK HUSSAIN**  Pengarah Bahagian Pengurusan Teknologi Maklumat  Tarikh : Rejab 1440H *bersamaan*  Mac 2019 |  |